PATVIRTINTA

Akcinės bendrovės Lietuvos pašto

generalinio direktoriaus

2024 m. kovo 7 d.

įsakymu Nr. DĮG-2024/97

**PERIODINIŲ LEIDINIŲ APDOROJIMO PASLAUGŲ**

**TEIKIMO SUTARTIS (KOMERCINĖ)**

**BENDROJI DALIS**

1. **BENDROSIOS NUOSTATOS**

1.1. Šią periodinių leidinių apdorojimo paslaugų teikimo sutartį (toliau – sutartis) sudarė sutarties specialiosios dalies 1 punkte nurodyti Paštas ir Leidėjas, toliau kartu vadinami šalimis, o kiekvienas atskirai – šalimi.

1.2. Šią sutartį sudaro bendroji ir specialioji dalys (toliau – Bendroji dalis ir Specialioji dalis). Bendroji dalis nustato bendrąsias paslaugų teikimo sąlygas, o Specialioji dalis nustato individualias ir papildomas paslaugų teikimo sąlygas. Esant prieštaravimų ar neatitikimų tarp Bendrosios dalies ir Specialiosios dalies, taikomos Specialiosios dalies nuostatos.

1.3. Ši sutartis galioja pristatant periodinius leidinius miestuose, kurie nepatenka į kaimo gyvenamąsias vietoves ir miestus, kurie patenka į retai ir vidutiniškai tankiai apgyvendintas gyvenamąsias vietoves.

**II. SUTARTIES OBJEKTAS**

2.1. Paštas įsipareigoja teikti Leidėjui leidinių prenumeratos apdorojimo paslaugą – priimti sutarties pagrindu nurodytus leidinius iš Leidėjo ir juos paskirstyti, vežti ir pristatyti Bendrosios dalies 1.3 punkte nurodytoje teritorijoje leidinius užsisakiusiems prenumeratoriams bei, Leidėjui pageidaujant, teikti Leidėjo pateiktų gavėjų adresų apdorojimo paslaugą, o Leidėjas įsipareigoja sumokėti Paštui už suteiktas paslaugas sutartyje nustatytomis sąlygomis ir terminais.

2.2. Sutartyje naudojamos su sutarties vykdymu susijusios sąvokos suprantamos kaip jos apibrėžtos Lietuvos Respublikos teisės aktuose.

1. **PASLAUGŲ TEIKIMO TVARKA**

3.1. Leidėjas turi teisę keisti leidinio periodiškumą ne vėliau kaip prieš 14 kalendorinių dienų pranešęs Paštui oficialiu, pasirašytu Leidėjo atstovo, raštu. Šalys supranta, kad leidinio periodiškumo keitimas tiesiogiai turi įtakos leidinių prenumeratos apdorojimo paslaugos kainai. Vienašališkas leidinio periodiškumo pakeitimas, t.y. kai išleidžiami dvigubi, trigubi numeriai (t.y., kai keli leidinio numeriai neišleidžiami numatytu periodiškumu, o vėliau išleistas numeris yra nurodomas kaip kelių leidinio numerių apjungimas), laikomas atitinkamų leidinio numerių neišleidimu ir leidinių prenumeratos apdorojimo paslaugos nevykdymu.

3.2. Leidėjas, perkantis pateiktų gavėjų adresų apdorojimo paslaugą, parengia platinamo leidinio (-ių), gavėjų adresų sąrašą pagal reikalavimus, skelbiamus [www.lietuvospaštas.lt](http://www.lietuvospaštas.lt) gavėjų sąrašo duomenims, ir pateikia jį elektroniniu paštu leidiniai@post.lt ne vėliau kaip prieš 14 (~~tris~~ keturiolika ) darbo dienų iki leidinio (-ių) tiražo (-ų) pateikimo Paštui dienos. Jeigu kinta apdorojamų adresatų kiekis daugiau nei 5 proc. konkrečiam paskirstymo arba logistikos centrui, leidėjas privalo informuoti 30 ( trisdešimt) darbo dienų iki planuojamos išnešimo dienos.

3.3 Leidėjas savarankiškai pristato periodinius leidinius į leidinių logistikos/paskirstymo centrus, kurių sąrašas yra nurodytas [www.lietuvospastas.lt](http://www.lietuvospastas.lt) Specialiojoje sutarties dalyje 4.1 punkte Leidėjas privalo nurodyti ar pristatomi leidiniai į logistikos centą ar paskirstymo centrus. Periodinių leidinių pristatymo laiko tvarkaraštis yra nurodytas [www.lietuvospastas.lt](http://www.lietuvospastas.lt) Jeigu Leidėjas pageidauja keisti pristatymo vietas ne vėliau kaip prieš 30 ( trisdešimt) kalendorinių dienų iki pakeitimo įsigaliojimo dienos pateikia Paštui iš anksto šalių suderintą ir Leidėjo pasirašytą pakeitimą.

3.4 Leidėjas privalo šios sutarties Specialiojoje dalyje, 5.2. punkte nurodyti, kurią savaitės dieną leidinys bus platinamas. Nurodydamas leidinio platinimo dieną Leidėjas privalo atsižvelgti į Pašto darbo dienas, nurodytas sutarties 3.14 punkte. Jeigu leidinio platinimo diena bus kita, nei nurodyta Specialiojoje dalyje, 5.2 punkte, ir tai bus tik vienkartinis atvejis, tuomet Leidėjas prieš 5 (penkias) darbo dienas turi informuoti elektroniniu paštu leidiniai@post.lt ir telefonu Logistikos/paskirstymo centrus apie platinimo dienos vienkartinį pasikeitimą. Taip pat pateikti šią informaciją prenumeratoriams savo kanalais (internetiniame puslapyje, socialiniuose tinkluose, elektroniniu paštu ar kt.).

3.5. Leidėjas įsipareigoja pranešti elektroniniu paštu leidiniai@post.lt ir telefonu Logistikos/paskirstymo centrus ne vėliau kaip prieš 5 ( penkias) darbo dienas apie vienkartinį leidinio išleidimo datos keitimą ir ne vėliau kaip prieš 10 ( dešimt) darbo dienų apie apie leidinio išleidimą/neišleidimą švenčių dienomis. Taip pat tinkamai laiku informuoti apie tai prenumeratorius ( pateikti šią informaciją prenumeratoriams savo kanalais (internetiniame puslapyje, socialiniuose tinkluose, elektroniniu paštu ar kt.)

3.6. Leidėjas leidinius savo sąskaita ir rizika pristato Paštui Specialiosios dalies 4.1 punkte nurodytu adresu.

3.7. Leidiniai leidžiami dažniau nei nei kartą per mėnesį, pateikti Paštui skirstyti ir vežti į paštus iki 19 val. 30 min., prenumeratoriams pristatomi kitą darbo dieną, leidiniai, pateikti po 19 val. 30 min., vežami ir pristatomi 1 (viena) darbo diena vėliau.

3.8. Leidiniai, kurie leidžiami kartą per mėnesį ir rečiau, pateikti Paštui iki 10 val., skirstomi tą pačią dieną, pateikti vėliau – skirstomi kitą darbo dieną.

3.9. Leidėjas pateikia leidinio tiražą su nemokamu 0,4 proc. kiekvieno leidinio rezervu (kad būtų galima pakeisti nekokybiškus egzempliorius ir kompensuoti trūkumus), rezervas privalo būti ne mažiau nei vienas pilnai sukomplektuotas leidinys ir važtaraščiu, kuriame turi būti nurodyta: leidinio pavadinimas, numeris (mėnuo), leidinių egzempliorių skaičius, nemokamo rezervo egzempliorių skaičius, standartinių pakų skaičius, bendras pristatytų leidinių svoris (kg.) pateikimo data ir laikas ir pasirašoma, kad leidinys pateiktas.

 3.10. Leidėjas privalo užtikrinti, jog vieno pako svoris neviršytų 10 (dešimt) kilogramų. Leidėjas atsako už tinkamą pako svorį, jeigu pakas neatitinka šio reikalavimo, Paštas turi teisę pritaikyti baudą nurodytą sutarties Bendrosios dalies 7.5 punkte.

3.11. Leidėjas įsipareigoja tinkamai įpakuoti leidinį: į kraftpopierių, į pakus, kurie perrišami kryžmai stipria elastinga juostele ar užklijuojami lipniąja juosta, arba į pakus, kurie apvelkami TPE plėvele. Ant kiekvieno pako užklijuojama etiketė, kurioje turi būti nurodyta: leidinio pavadinimas, numeris bei egzempliorių skaičius. Leidėjas atsako už tinkamą leidinių supakavimą ir komplektavimą, teisingą leidinio egzempliorių skaičių pake. Jeigu pakai neatitinka šių reikalavimų, Paštas perpakuoja netinkamai supakuotus pakus, o Leidėjas atlygina Paštui jo patirtas išlaidas pagal [www.lietuvospaštas.lt](http://www.post.lt) numatytus papildomų paslaugų tarifus šios sutarties 6.10 punkte nustatyta tvarka.

3.12. Jeigu Leidėjas pake pateikia kitokį leidinio egzempliorių skaičių nei įprastai, jis privalo prieš pateikdamas leidinį Paštui privalo apie tai informuoti elektroniniu paštu leidiniai@post.lt ir telefonu logistikos/paskirstymo centrus ne vėliau kaip prieš 1 (vieną) darbo dieną iki 11 val.

3.13. Leidėjas prisiima visišką atsakomybę už leidinių broką ir tinkamo leidinių skaičiaus pristatymą Paštui. Jeigu skirstant leidinius Paštas pastebėjo leidinių trūkumą, kurio negalima kompensuoti iš rezervo, arba perteklių, apie tai nedelsiant el. paštu ar telefonu informuojamas Leidėjas, o Leidėjas įsipareigoja nedelsiant pašalinti trūkumus.

3.14. Leidinių prenumeratoriams pristatymas pagal savaitės dienas nurodytas www.lietuvospaštas.lt. Leidėjas privalo informuoti prenumeratorius apie šioje sutartyje nurodytus leidinių pristatymo terminus ir tvarką.

3.15. Leidiniai prenumeratoriams pristatomi visiškai sukomplektuoti, t.y. išleidimo dieną konkrečiai iš tos dienos sudedamųjų dalių, jei Leidėjas pateikė visas sudėtines leidinio dalis. Jeigu leidiniai pristatomi atskiromis dalimis- nesukomplektuoti, Paštas gali suteikti komplektavimo paslaugą, o Leidėjas tokiu atveju atlygina Paštui jo patirtas išlaidas pagal [www.lietuvospaštas.lt](http://www.lietuvospaštas.lt) numatytus papildomų paslaugų tarifus šios sutarties 6.10 punkte nustatyta tvarka. Jeigu Leidėjas pristato ne pilnai sukomplektuotą leidinį, kuriam trūksta komplektavimo dalių, Paštas pasilieka teisę tokių leidinių prenumeratoriams nepristatyti kol Leidėjas nepristatys trūkstamų dalių. Pastaruoju atveju Leidėjas privalo apie tokį vėlavimą tinkamai informuoti prenumeratorius nedelsiant savo informaciniais kanalais (internetiniame puslapyje, socialiniuose tinkluose, elektroniniu paštu ar kt.).

3.16. Leidėjas privalo pateikti Paštui tik tokius leidinius su nespausdintais priedais, kurie atitinka matmenis ir svorį, nurodytus interneto svetainėje [www.lietuvospaštas.lt](http://www.post.lt). Tik gavęs Pašto išankstinį sutikimą, leidėjas gali platinti leidinį, kurio formatas nenurodytas interneto svetainėje [www.lietuvospaštas.lt](http://www.post.lt) . Jeigu Leidėjo pateikti priedai neatitinka Pašto nurodytų matmenų ir svorio, Paštas pasilieka teisę nepristatyti tokių leidinių.

3.17. Jeigu pagal šią sutartį platinamas leidinys leidžiamas ne Lietuvos Respublikoje, muitinės dokumentus tvarko ir visus mokesčius moka Leidėjas.

3.18. Leidėjas sutinka, jog Paštas leidinių prenumeratos paslaugai teikti gali ant prenumeruojamo leidinio, užklijuoti/užrašyti/išspausdinti (ar kt. priemonėmis pažymėti) gavėjo adresą ir/arba kitokia forma užšifruotus gavėjo adreso duomenis (pvz., naudojant brūkšninius kodus -barkodus, qr kodus ar kt.). Tuo pačiu Paštas užtikrina, kad leidinys nebus pažeistas ar kitaip uždengta ant leidinio viršelio esanti informacija.

3.19. Paštas informuoja Leidėją apie Sutarties sąlygų pakeitimą ne vėliau kaip prieš 14 (keturiolika) kalendorinių dienų iki jo įsigaliojimo dienos (1) Specialiojoje dalyje nurodytu elektroninio pašto adresu ir (2) visuomenės informavimo priemonėmis, įskaitant internetinį tinklalapį [www.lietuvospaštas.lt](http://www.lietuvospaštas.lt).

**IV. ŠALIŲ ĮSIPAREIGOJIMAI**

4.1. Leidėjas įsipareigoja:

4.1.1. leidinius pateikti Paštui periodiškai, kaip nurodyta sutarties Specialiosios dalies 5.2 punkte;

4.1.2. atsiskaityti už teikiamas paslaugas tinkamai, sutartyje nustatytais terminais;

4.1.3. ne vėliau kaip prieš 1 (vieną) mėnesį oficialiu, pasirašytu Leidėjo atstovo, raštu pranešti Paštui apie numatomą periodinių leidinių leidybos nutraukimą, ir pateikti šią informaciją prenumeratoriams;

4.1.4. ne vėliau kaip prieš 1 (vieną) mėnesį oficialiu, pasirašytu Leidėjo atstovo, raštu pranešti Paštui apie leidybos teisių perdavimą;

4.1.5. kiekvienu atveju pranešti Paštui apie vėluojamus išleisti leidinių numerius;

4.1.6. nagrinėti prenumeratorių pretenzijas, jeigu Leidėjas nepristatė ar netinkamu laiku pristatė periodinius leidinius Paštui. Leidėjas įsipareigoja atlyginti nuostolius prenumeratoriui, jeigu pristatymas nebuvo įvykdytas dėl Leidėjo kaltės.

4.1.7. pasikeitus Leidėjo pateiktam gavėjo adresui, pranešti apie tai Paštui prieš 10 ( dešimt) darbo dienų iki leidinio tiražo pateikimo Paštui. Pranešime Leidėjas privalo nurodyti gavėjo vardą ir pavardę, telefono numerį, ankstesnį adresą ir naują adresą, kuriuo turės būti pristatytas leidinys. Pranešimą Leidėjas pateikia elektroniniu paštu leidiniai@post.lt;

4.1.8. užtikrinti, kad leidėjo išleistuose leidiniuose nebūtų alkoholio reklamos;

4.1.9. vykdyti kitas šioje sutartyje nustatytas prievoles ir įsipareigojimus.

4.2. Paštas įsipareigoja:

4.2.1. priimti atvežtus leidinius, pasirašyti Leidėjo pateiktą važtaraštį (patvirtinti gavimą), laiku (jeigu Leidėjas laiku pateiks leidinį) skirstyti, išvežti leidinius paštams ir pristatyti prenumeratoriams. Šalys aiškiai susitaria, kad važtaraščio pasirašymas nepatvirtina tinkamo leidinių skaičiaus pristatymo Paštui;

4.2.2. priimti iš Leidėjo tinkamai, pagal Pašto reikalavimus, nurodytus www.lietuvospaštas.lt gavėjų sąrašo duomenims,parengtą gavėjų adresų sąrašą, jį patikrinti, tikslius gavėjų adresus įtraukti į prenumeratos apdorojimo sistemą, o netikslius – grąžinti Leidėjui taisyti;

4.2.3. nagrinėti prenumeratorių pretenzijas ir atlyginti nuostolius prenumeratoriui, jeigu Paštas dėl savo kaltės nepristatė Leidėjo pateiktų periodinių leidinių.

**V. ASMENS DUOMENŲ APSAUGA**

5.1. Šalys susitaria, kad po periodinių leidinių apdorojimo paslaugoms suteikti reikalingų asmens duomenų perdavimo Paštas tampa savarankišku joms suteikti reikalingų asmens duomenų valdytoju.

5.2. Sutarties galiojimo laikotarpiu Leidėjas gali perduoti Paštui asmens duomenis (vardas, pavardė, adresas, telefonas, elektroninio pašto adresas, užsakymo numeris) (toliau – Duomenys). Kiekvienu atveju perduodamų Duomenų apimtį nustato Leidėjas.

5.3. Leidėjas patvirtina, jog Duomenys surinkti ir tvarkomi, įskaitant perdavimą Paštui, teisėtai, o Duomenų subjektai, kurių Duomenys yra perduodami Paštui, yra tinkamai ir laiku informuoti apie jų Duomenų tvarkymą, įskaitant ir perdavimą Paštui, ir, kai reikalinga, jiems pateikta visa Bendrajame duomenų apsaugos reglamente (ES) 2016/679 numatyta privaloma informacija.

5.4. Leidėjas yra atsakingas už Paštui perduodamų Duomenų tikslumą, išsamumą ir teisingumą. Leidėjas supranta, jog kai jis perduoda Duomenis Paštui, Leidėjas yra Duomenų valdytojas ir dėl to jis yra atsakingas už tinkamo jų perdavimo būdo bei jo metu taikomų techninių, organizacinių ir kitų saugumo priemonių pasirinkimą bei jų užtikrinimą Duomenų perdavimo Paštui metu.

5.5. Po Duomenų perdavimo Šalys, veikdamos kaip savarankiški Duomenų valdytojai, sutaria bendradarbiauti tarpusavyje ir, jei objektyviai reikalinga, teikti viena kitai pagalbą gavus Duomenų subjektų ir / arba kompetentingų institucijų prašymus ar paklausimus, susijusius su Duomenimis.

5.6. Šalys supranta ir patvirtina, kad veikdamos kaip du atskiri Duomenų valdytojai, savarankiškai atsako už tinkamą Duomenų tvarkymą pagal galiojančius asmens duomenų apsaugos srities teisės aktus

**VI. PASLAUGŲ KAINA IR ATSISKAITYMO TVARKA**

6.1. Kaina už leidinių prenumeratos apdorojimo paslaugas bei Leidėjo pateiktų gavėjų adresų apdorojimo paslaugas, kurias nustato Paštas, skelbiama viešai [www.lietuvospaštas.lt](http://www.post.lt). Leidėjas Sutartyje nustatytomis sąlygomis, terminais ir tvarka moka Paštui kainą, galiojančią paslaugų teikimo dieną.

6.2. Paštas turi teisę vienašališkai pakeisti leidinių prenumeratos apdorojimo paslaugos bei Leidėjo pateiktų gavėjų adresų apdorojimo paslaugos kainą, apie tai informavęs Leidėją elektroniniu paštu, nurodytu šios Sutarties Specialiojoje dalyje, ir/arba [www.lietuvospaštas.lt](http://www.post.lt) interneto puslapyje ne vėliau kaip prieš 14 (keturiolika) kalendorinių dienų iki naujų kainų įsigaliojimo.

6.3. Iki naujų kainų įsigaliojimo užsakyti periodiniai leidiniai ateinančiam laikotarpiui bus pristatomi prenumeratoriams nauja patvirtinta leidinių prenumeratos paslaugos apdorojimo kaina, o Leidėjui bus išrašoma debetinė sąskaita arba kreditinė PVM sąskaita faktūra.

6.4. Už papildomas Pašto teikiamas paslaugas Leidėjas įsipareigoja mokėti pagal Pašto patvirtintus tarifus, skelbiamus interneto puslapyje [www.lietuvospaštas.lt](http://www.post.lt). Šalys susitaria, kad apie papildomų paslaugų tarifų pasikeitimus Leidėjas atskiru pranešimu neinformuojamas.

6.5. Jeigu sutarties galiojimo laikotarpiu keisis Lietuvos Respublikos teisės aktų nustatyti PVM ir/ar Lietuvos Respublikos teisės aktai, susiję su sutarties objektu, ir/ar Pašto patvirtinti tarifai, leidinių prenumeratos apdorojimo paslaugos kaina, nurodyta www.lietuvospaštas.lt, vienašališkai Pašto perskaičiuojama, atsižvelgiant į pasikeitusį PVM tarifą ar Pašto patvirtintą tarifą. Leidėjas tokiu atveju atskirai nėra informuojamas.

6.6. Paštas pateikia Leidėjui PVM sąskaitą faktūrą už metinės leidinių prenumeratos apdorojimo paslaugą. PVM sąskaita faktūra Leidėjui pateikiama už praėjusius metus iki einamųjų metų vasario 10 (dešimtos) dienos. Leidėjas pateiktą PVM sąskaitą faktūrą apmoka per 10 (dešimt) kalendorinių dienų nuo PVM sąskaitos faktūros gavimo dienos. Paštui, sutarties Bendrosios dalies 6.2 punkte nustatyta tvarka pakeitus leidinių prenumeratos paslaugos apdorojimo kainas, Leidėjas ne vėliau kaip per 10 (dešimt) kalendorinių dienų sumoka Paštui skirtumą tarp senos ir naujos kainos pagal Pašto pateiktą kreditinę PVM sąskaitą-faktūrą.

6.7. Paštas PVM sąskaitą faktūrą Leidėjui už einamųjų kalendorinių metų leidinių prenumeratos apdorojimo paslaugą, kai prenumeratorius įsigyja prenumeratą Pašte, pateikia toliau nurodoma tvarka. PVM sąskaita faktūra, kurioje nurodomi einamaisiais metais pristatytinų leidinių apdorojimo kainos dedamoji už vienetus, Leidėjui pateikiama už einamuosius metus iki sekančio mėnesio, einančio po mėnesio, nuo kada prenumerata įsigyjama, 10 dienos. PVM sąskaita faktūra, kurioje nurodomi pristatytinų leidinių apdorojimo kainos dedamoji už leidinių svorį Leidėjui pateikiama už einamąjį mėnesį iki kito mėnesio 10 (dešimtos) dienos. Leidėjas pateiktas PVM sąskaitas faktūras apmoka per 10 (dešimt) kalendorinių dienų nuo PVM sąskaitų faktūrų gavimo dienos arba yra atliekama užskaita pagal šios sutarties Specialiosios dalies 5.1. aprašytą atsiskaitymo tvarką. Paštui, sutarties Bendrosios dalies 6.2 punkte nustatyta tvarka pakeitus leidinių prenumeratos paslaugos apdorojimo kainas, Leidėjas sumoka Paštui skirtumą tarp senos ir naujos kainos pagal Pašto pateiktą patikslintą PVM sąskaitą-faktūrą ne vėliau kaip per 10 (dešimt) kalendorinių dienų nuo šios sąskaitos išrašymo dienos.

6.8. Paštas pateikia Leidėjui PVM sąskaitą faktūrą už per mėnesį suteiktą leidinių prenumeratos apdorojimo paslaugą, kai prenumeratorius įsigyja prenumeratos paslaugą pas Leidėją, pagal Leidėjo pateiktus prenumeratos gavėjų adresų sąrašus iki kito mėnesio 10 (dešimtos) dienos. Leidėjas pateiktą PVM sąskaitą faktūrą apmoka per 10 (dešimt) kalendorinių dienų nuo PVM sąskaitos faktūros gavimo dienos arba yra atliekama užskaita pagal šios sutarties Specialiosios dalies 5.1. aprašytą atsiskaitymo tvarką.

6.9. Už per 1 (vieną) mėnesį suteiktas papildomas paslaugas Paštas iki kito mėnesio 10 (dešimtos) dienos pateikia Leidėjui PVM sąskaitą faktūrą, kurią Leidėjas įsipareigoja apmokėti per 10 (dešimt) kalendorinių dienų.

6.10. Šalys susitaria, kad PVM sąskaitos faktūros arba sąskaitos faktūros bus siunčiamos elektroniniu paštu, nurodytu šios Sutarties Specialiojoje dalyje.

6.11. Dėl prenumeratos paslaugos specifikos ir dėl to, kad periodiniai leidiniai prenumeruojami įvairiems periodams (metams, mėnesiui ir kt.), pasibaigus metams – dėl skaičių apvalinimo skaičiuojant PVM gali susidaryti skirtumas tarp leidinio užsakymuose nurodytų ir kiekvieną mėnesį išrašomų PVM sąskaitų faktūrų sumų. Todėl, pasibaigus metams, sutarties šalys pasirašo suderinimo aktą, kuriame nustatoma, kuri šalis per 14 (keturiolika) kalendorinių dienų padengia susidariusio skirtumo sumą.

**VII. ŠALIŲ ATSAKOMYBĖ**

7.1. Leidėjas atsako už materialinę žalą, padarytą prenumeratoriui dėl neišleistų leidinių, už pavėluotai išleistus ar dėl Leidėjo kaltės pavėluotai pristatytus leidinius, už dvigubų, trigubų leidinio numerių išleidimą (t.y., kai keli leidinio numeriai neišleidžiami numatytu periodiškumu, o vėliau išleistas numeris yra nurodomas kaip kelių leidinio numerių apjungimas), už leidinių su poligrafiniu broku pateikimą prenumeratoriui, nagrinėja dėl to Pašto gaunamus prenumeratorių skundus.

7.2. Leidėjas tiesiogiai grąžina pinigus prenumeratoriams už neišleistus periodinius leidinius. Leidėjui pageidaujant ir Paštui sutikus, su prenumeratoriais atsiskaito Paštas iš Leidėjo pervestų į Pašto sąskaitą pinigų.

7.3. Leidėjas ir Paštas kartu atsako už tinkamą prenumeratorių informavimą apie leidinių pristatymo terminus ir tvarką.

7.4. Jeigu Leidėjas sutartyje nustatytu laiku neatsiskaito su Paštu arba vėluoja pateikti PVM sąskaitą faktūrą ar sąskaitą faktūrą, jis moka Paštui delspinigius – 0,05 proc. už kiekvieną uždelstą dieną nuo laiku neapmokėtos sumos arba atitinkamai nuo prenumeratos užsakyme nurodytos leidinių tiražo prenumeratos sumos.

7.5. Jeigu Leidėjas pažeidžia sutarties Bendrosios dalies 3.1 (vienašališkai ir/arba nustatytu laiku nepranešęs Paštui pakeičia leidinio pavadinimą, apimtį arba periodiškumą), 3.9, 3.10,4.1.1, 4.1.3, 4.1.4 punktus, Paštas turi teisę reikalauti 100 Eur (vieno šimto eurų) baudos už kiekvieną pažeidimą.

7.6. Jeigu Leidėjas pažeidžia Sutarties Bendrosios dalies 3.2 bei 4.1.7 punktus, Paštas turi teisę nepriimti leidinių skirstyti, vežti bei pristatyti gavėjams.

7.7. Leidėjui pažeidus sutarties Bendrosios dalies 4.1.8 punktą, Leidėjas įsipareigoja sumokėti 600 Eur (šešių šimtų) dydžio baudą už kiekvieną pažeidimo atvejį ir atlyginti visus Pašto nuostolius, kurių nepadengia bauda.

7.8. Leidėjas už pavėluotai pagal tvarkaraštį 3.7 ir/arba 3.8 punktą atiduotą tiražą sumoka Paštui baudą: už pavėlavimą nuo 30 (trisdešimt) minučių iki 1 (vienos) valandos – 5 (penkis) procentus, daugiau kaip 1 (vieną) valandą – 10 (dešimt) procentų nuo pavėluotai pristatytų leidiniu prenumeratos apdorojimo paslaugos kainos.

7.9. Leidėjui pateikus nepilną tiražą (jei trūksta 5 (penkių) leidinio vienetų ir daugiau (įskaitant sutarties 3.9 punkte numatyto rezervo nepateikimą ir jeigu pateiktas rezervas nepadengia trūkstamo tiražo kiekio)) arba pažeidus sutarties 3.4, 3.5, 3.13 ir 4.1.5 punktus, Paštas turi teisę reikalauti 10 Eur (dešimt eurų) dydžio baudos už kiekvieną pažeidimą.

7.10. Paštas turi teisę reikalauti atlyginti dėl Leidėjo kaltės patirtus tiesioginius nuostolius, jeigu jų nepadengia šioje sutartyje numatytos baudos ir delspinigiai.

7.11. Šalys atleidžiamos nuo atsakomybės už sutarties neįvykdymą, jeigu įrodo, kad sutartis neįvykdyta, dėl aplinkybių, kurių ji negalėjo kontroliuoti bei protingai numatyti sutarties sudarymo metu, ir kad negalėjo užkirsti kelio šių aplinkybių ar pasekmių atsiradimui. Įvertinus visuotinai žinomas rizikas, susijusias su užkrečiamų ligų plitimu, ir taikomas priemones asmenų sveikatai užtikrinti, Paštas paslaugas teikia atsižvelgdamas į valstybės, savivaldybių institucijų privalomus sprendimus (aktus) ir rekomendacijas, įskaitant ir juos įgyvendinant priimamus kitus sprendimus (aktus), kuriais taikomi ribojimai įprastiniam sutarties šalies veiklos organizavimui. Paštas gali laikinai nesilaikyti sutartyje nustatytų paslaugų teikimo sąlygų ir terminų ir yra atleidžiamas nuo civilinės atsakomybės už tokį nesilaikymą (tai nebus laikoma netinkamu sutarties vykdymu), jei jis yra sąlygotas valstybės ir (arba) savivaldybių priimtų sprendimų (aktų) arba su tuo susijusių ar to pasėkoje atsiradusių aplinkybių. Išnykus šioms aplinkybėms, paslaugos yra teikiamos sutartyje nustatytomis sąlygomis ir terminais.Šalys nenugalimos jėgos (force majeure) aplinkybes supranta taip, kaip jas reglamentuoja Lietuvos Respublikos civilinio kodekso 6.212 straipsnis ir Lietuvos Respublikos Vyriausybės 1996 m. liepos 15 d. nutarimu Nr. 840 patvirtintos „Atleidimo nuo atsakomybės, esant nenugalimos jėgos (force majeure) aplinkybėms, taisyklės“ tiek, kiek jos neprieštarauja Lietuvos Respublikos civiliniam kodeksui. Įrodinėdamos Force majeure (force majeure) aplinkybes Šalys turi teisę remtis pažyma, išduota pagal Lietuvos Respublikos Vyriausybės 1997 m. kovo 13 d. nutarimą Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos aprašo patvirtinimo“ ar jį pakeičiančiais atitinkamais teisės aktais, arba kitais įrodymais ar pagrįstais argumentais. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos (force majeure) aplinkybes nedelsiant, bet ne vėliau kaip per 10 (dešimt) darbo dienų nuo tokių aplinkybių atsiradimo ar paaiškėjimo, o taip pat pranešti galimą įsipareigojimų įvykdymo terminą. Pagrindas atleisti Šalį nuo atsakomybės atsiranda nuo nenugalimos jėgos (force majeure) aplinkybių atsiradimo momento.Esant nenugalimos jėgos (force majeure) aplinkybėms, Šalys yra atleidžiamos nuo atsakomybės už sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas. Jei nenugalimos jėgos aplinkybės tęsiasi ilgiau kaip 2 (du) mėnesius, bet kuri iš Šalių turi teisę vienašališkai nutraukti šią sutartį, apie tai įspėjusi raštu kitą Šalį prieš 5 (penkias) darbo dienas. Nutraukus sutartį šiuo pagrindu, Šalys privalo ne vėliau, kaip per 3 (tris) darbo dienas nuo sutarties nutraukimo dienos atsiskaityti viena su kita ir įvykdyti kitus sutartyje numatytus įsipareigojimus.

**VIII. KONFIDENCIALUMAS**

8.1. Šios sutarties pagrindu sutarta leidinių prenumeratos paslaugos apdorojimo bei Leidėjo pateiktų gavėjų adresų apdorojimo kaina, kitos sutarties sąlygos ir informacija apie sutarties vykdymą, išskyrus viešai skelbiamą informaciją, sutarties galiojimo laikotarpiu ir sutarčiai pasibaigus yra konfidenciali ir neatskleidžiama tretiesiems asmenims be kitos šalies rašytinio sutikimo, išskyrus Lietuvos Respublikos teisės aktų numatytus atvejus. Šalis, pažeidusi šį sutarties punktą atlygina kitai šaliai jos patirtus nuostolius.

**IX. BAIGIAMOSIOS NUOSTATOS**

9.1. Sutarties galiojimo terminas nurodytas Specialiosios dalies 2.1 punkte.

9.2. Įsigaliojus sutarčiai, netenka galios visos tarp Leidėjo ir Pašto iki sutarties įsigaliojimo sudarytos sutartys dėl paslaugų, įeinančių į sutarties objektą, teikimo.

9.3. Visi sutarties pakeitimai ir papildymai turi būti sudaromi raštu ir abiejų šalių pasirašomi, išskyrus šioje sutartyje aiškiai nustatytus atvejus.

9.4. Sutartis gali būti nutraukta vienu iš šių būdų:

9.4.1. šalių susitarimu;

9.4.2. vienos iš šalių iniciatyva, apie tai raštu informavus kitą šalį ne vėliau kaip prieš 30 (trisdešimt) kalendorinių dienų;

9.4.3. jeigu viena šalių atsisako vykdyti arba netinkamai vykdo sutarties sąlygas, kita šalis turi teisę vienašališkai nutraukti sutartį apie tai prieš 14 (keturiolika) kalendorinių dienų raštu pranešdama kitai sutarties šaliai ir jeigu per įspėjimo terminą pažeidimas nebuvo pašalintas;

9.4.4. kitais sutartyje numatytais atvejais.

9.5. Sutarties nutraukimas neatleidžia vienos šalies nuo įsipareigojimų (įskaitant baudas ir delspinigius) kitai šaliai, kuriuos ji prisiėmė pagal sutartį iki sutarties nutraukimo dienos, įvykdymo.

9.6. Visi pranešimai tarp šalių siunčiami raštu Specialiojoje dalyje nurodytais el. pašto adresais, numeriais arba registruotu paštu šalių buveinės adresais, išskyrus šioje sutartyje numatytas išimtis. Pasikeitus adresui, kitiems rekvizitams ar šalies statusui, šalis per 7 (septynias) kalendorines dienas privalo raštiškai informuoti kitą šalį. Neinformavus apie rekvizitų pasikeitimą, bus laikoma, kad visa pagal paskutinius žinomus rekvizitus siųsta informacija buvo įteikta tinkamai, o nepranešusi šalis negali reikšti pretenzijų dėl informacijos negavimo.

9.7. Šalys patvirtina, kad yra tinkamai įsteigtos ir teisėtai veikia pagal buveinės valstybės teisės aktų reikalavimus, Sutarties sudarymas ir vykdymas neprieštarautų Lietuvos Respublikoje įgyvendinamoms tarptautinėms sankcijoms. Šalių atstovai, pasirašę šią Sutartį, yra tinkamai įgalioti ją pasirašyti. Šalys patvirtina, kad bet kokios formos korupcija yra netoleruojama.

9.8. Visi kilę ginčai arba nesutarimai, susiję su šia Sutartimi, tarp šalių sprendžiami derybų būdu. Šalims nepavykus susitarti, ginčas sprendžiamas Lietuvos Respublikos įstatymų nustatyta tvarka Lietuvos Respublikos teisme pagal Pašto buveinės vietą.

9.9. Sutartis sudaryta dviem egzemplioriais, turinčiais vienodą teisinę galią, po vieną kiekvienai šaliai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PERIODINIŲ LEIDINIŲ APDOROJIMO PASLAUGŲ TEIKIMO SUTARTIS (komercinė) Nr. \_\_\_\_\_\_\_\_\_**

20\_\_\_\_\_ m. \_\_\_\_\_\_\_\_\_\_\_\_\_\_\_\_ \_\_\_\_\_ d.

Vilnius

Šią periodinių leidinių apdorojimo paslaugų teikimo sutartį (toliau – sutartis) sudaro Bendroji dalis ir Specialioji dalis. Bendroji dalis Leidėjui pateikiama internetiniame tinklalapyje [www.lietuvospaštas.lt](http://www.post.lt) , taip pat Leidėjo prašymu ji gali būti pateikiama elektroninių ryšių priemonėmis arba įteikiama fiziškai prieš pasirašant sutartį. Šalims pasirašius Specialiąją dalį laikoma, kad pasirašyta sutartis ir Šalys įsipareigojo laikytis tiek Bendrosios dalies, tiek ir Specialiosios dalies nuostatų.

 Leidėjas, pasirašydamas šią sutartį, pareiškia ir patvirtina, kad prieš sudarydamas sutartį jis susipažino su Bendrosios dalies nuostatomis, sąlygomis bei su visa informacija, turinčia įtakos Leidėjo apsisprendimui sudaryti šią sutartį, visos šios sąlygos Leidėjui buvo tinkamai atskleistos ir jam aiškios, suprantamos, Leidėjas su jomis sutinka. Leidėjas taip pat patvirtina savo supratimą, kad Paštas turi teisę keisti sutarties sąlygas sutartyje nustatyta tvarka, kartu ir tai, kad kiekviena iš Šalių turi teisę nutraukti sutartį sutartyje nustatyta tvarka.

**SPECIALIOJI DALIS**

|  |
| --- |
| **1. SUTARTIES ŠALYS:** |
| 1.1. Paštas | 1.1.1. Pavadinimas | Akcinė bendrovė Lietuvos paštas |
| * + 1. Juridinio asmens kodas
 | 121215587 |
| * + 1. PVM mokėtojo kodas
 | LT212155811 |
| * + 1. Korespondencijos adresas
 | J. Balčikonio g. 3, 03500 Vilnius |
| * + 1. Buveinės adresas
 | J. Balčikonio g. 3, 03500 Vilnius |
| * + 1. Atsiskaitomosios sąskaitos Nr., banko pavadinimas, banko kodas
 | 1. s. Nr.: LT15 7300 0101 1132 9499

Banko pavadinimas: „Swedbank“, ABBanko kodas: 73000 |
| * + 1. Atstovas (pareigos, vardas, pavardė)
 | Tinklo padalinio direktorius |
| * + 1. Atstovavimo pagrindas (dok.)
 |  |
| * + 1. Bendrieji telefono Nr., el. pašto adresas
 | Tel.: 8 700 55 400;El. p.: info@post.lt  |
| 1.1.10. Prekybos ir paslaugų organizavimo skyriaus telefono Nr., el. pašto adresas | Tel.: (8 5) 274 4187, (8 5) 239 8350El. p.: leidiniai@post.lt  |
| 1.1.11. Logistikos centro ir paskirstymo centrų apkaitos grupės telefono Nr., el. pašto adresas |    Kontaktiniai duomenys pateikiami [www.lietuvospastas.lt](http://www.lietuvospastas.lt)    |
| 1.1.12. Buhalterinės apskaitos departamentas telefono Nr., el. pašto adresas | Tel. 8 5 274 4118;El. p.: v.zukauskaite@post.lt |
| 1.1.13. Adresas sąskaitoms faktūroms pateikti | lp@esaskaitos.post.lt  |
| 1.2. Leidėjas | * + 1. Pavadinimas
 |  |
| * + 1. Juridinio asmens kodas
 |  |
| * + 1. PVM mokėtojo kodas
 |  |
| * + 1. Korespondencijos adresas
 |  |
| * + 1. Buveinės adresas
 |  |
| * + 1. Atsiskaitomosios sąskaitos Nr., banko pavadinimas, banko kodas
 | A. s. Nr.: Banko pavadinimas: Banko kodas:  |
| * + 1. Atstovas (pareigos, vardas, pavardė)
 |  |
| * + 1. Atstovavimo pagrindas (dok.)
 |  |
| * + 1. Bendrieji telefono Nr., el. paštas
 | Tel.: ; El. p.: |
| * + 1. Platinimo ar leidybos skyriaus kontaktiniai duomenys
 | Tel.: ; El. p.: |
| * + 1. Logistikos skyriaus kontaktiniai duomenys
 | Tel.: ; El. p.: |
| * + 1. Buhalterinės apskaitos skyriaus kontaktiniai duomenys
 | Tel.: ; El. p.: |
| * + 1. Adresas sąskaitoms faktūroms pateikti
 |  |
| 1. **SUTARTIES GALIOJIMO TERMINAS:**
 |
| * 1. Sutartis įsigalioja nuo pasirašymo dienos ir galioja neterminuotai.
 |
| **3. PASLAUGŲ TEIKIMO TERITORIJA:** |
| Lietuvos Respublika |
| **4. KITOS SĄLYGOS:**  |
| 4.1. Leidinių pristatymo vieta(*pažymėti varnele*) | * Centralizuotai, logistikos centras Vilniuje
* Skirstymo centrai (sąrašas patalpintas www.lietuvospastas.lt)
 |
| 1. **BENDROSIOS DALIES PAKEITIMAI IR SPECIALIOS SĄLYGOS:**
 |
| * 1. Jei Paštas ir Leidėjas be šios sutarties taip pat yra sudarę sutartį dėl periodinių leidinių prenumeratos paslaugos pardavimo (toliau – Prenumeratos pardavimo sutartis), Šalys susitaria, kad Paštui pagal Prenumeratos pardavimo sutartį ir šią sutartį suteiktas paslaugas mokama įskaitymo būdu iš pagal Prenumeratos pardavimo sutarties Pašto Leidėjui turimų pervesti lėšų atskaitant Leidėjo pagal sutartį ir Prenumeratos pardavimo sutartį mokėtinas sumas. Paštas el. paštu praneša Leidėjui įskaitytos sumos dydį. Atlikus įskaitymą, likusios mokėtinos sumos pervedamos Prenumeratos pardavimo sutartyje ir/arba sutartyje nustatyta tvarka.
	2. Leidėjas pateikia informaciją apie leidinius, kuriems paštas teiks prenumeratos adresatų apdorojimo ir pristatymo prenumeratoriams paslaugą:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Leidinio indeksas | Leidinio pavadinimas | Leidinio tipas (laikraštis /žurnalas) | Leidinio apimtis (sp. lankai/psl. sk.) | Leidinio svoris (gr) | Kuriomis savaitės dienomis/mėnesiais pristatomas (išvardinti žodžiais) | Periodiškumas per savaitę | Periodiškumas per 6 mėn. | Periodiškumas per 12 mėn. | Vienoje pakuotėje kiekis (vnt.) |
|  |  |  |  |  |  |  |  |  |  |
|  |  |  |  |  |  |  |  |  |  |

 |
| **6. sutarties priedai:** |
|  |
| **7. ŠALIŲ PARAŠAI** |
|

|  |  |
| --- | --- |
| **PAŠTAS:** | **LEIDĖJAS:** |
| Akcinės bendrovės Lietuvos paštoTinklo padalinio direktorius |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/parašas/ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/parašas/ |
|  |  |

 |